
R E F E R A T   D E   A P R O B A R E 
privind rectificarea  bugetului local al Municipiului Brad pe anul 2023

 	La bugetul local al Municipiului Brad pe anul 2023 s-au încasat venituri în plus față de cele prognozate în suma de 519,69 mii lei, din care suma de 333,12 reprezintă venituri proprii provenind din impozite și taxe locale. 
	Ministerul Investițiilor și Proiectelor Europene a alocat Municipiului Brad suma de 43,14 mii lei, din care suma de 5,77 mii lei pentru Cererea de rambursare nr. 8 aferentă Proiectului ”Creșterea gradului de implementare a măsurilor anti corupție în Municipiul Brad” COD SMIS 151785, 21,56 mii lei pentru Cererea de plată aferentă Proiectului Școlii Gimnaziale ”Mircea Sântimbreanu” Brad ”POCU – Părinți departe, Școala aproape de copii” COD SMIS  139652, și suma de 15,81 mii lei pentru Cererea de rambursare nr. 8 aferentă Proiectului Școlii Gimnaziale ”Mircea Sântimbreanu” Brad ”POCU – Primi pași în educația timpurie în comunitatea Brad, Județul Hunedoara” COD SMIS  133440.
	De asemenea Ministerul Dezvoltării Lucrărilor Publice și Administrației a alocat Municipiului Brad suma de 143,43 mii lei pentru Obiectivul de Investiții ”Modernizare punct termic nr. 4 cu rețelele aferente”.
	Astfel veniturile se stabilesc în sumă de 50.645,05 mii lei, iar cheltuielile în sumă de 53.084,29  mii lei, astfel cum rezultă din Referatul nr. 34699/19.06.2023 al Serviciului Buget, Finanțe, Contabilitate, Taxe și Impozite Locale din aparatul de specialitate al Primarului Municipiului Brad.
	Astfel, veniturile bugetului local al Municipiului Brad pe anul 2023 se majorează cu suma de 519,69 mii lei la  următoarele capitole bugetare: 
 - 03.02. ” Impozit pe venit ” .....................................................................11,24 mii lei;
 - 15.02. ” Taxe pe servicii specifice ”.........................................................3,79 mii lei;
 - 16.02. ” Taxe pe utilizarea bunurilor ”....................................................4,08 mii lei; 
 - 18.02. ” Alte impozite și taxe fiscale ”.................................................     6,85 mii lei;
 - 30.02. ” Venituri din proprietate ”...................................................         0,57 mii lei;
 - 36.02. ” Diverse venituri ”.................................................................... 300,00 mii lei;
 - 39.02. ” Venituri din valorificarea unor bunuri ”...............................       6,59 mii lei;
 - 42.02. ”  Subvenții de la bugetul de stat ”  .........................................   151,62 mii lei;
 - 48.02. ” Sume primite de la UE ”  ..................................................         34,95 mii lei.

	 Cheltuielile bugetului local al Municipiului Brad pe anul 2023 se majorează cu suma de 519,69 mii lei la următoarele capitole bugetare:
     - 51.02. ”Autorități publice și acțiuni externe” .................................   28,51 mii lei;
     - 65.02. ”Învățământ” ...........................................................................37,37 mii lei;
     - 67. 02. ”Cultură recreere și religie” .................................................   3,79 mii lei;
     - 74. 02. ”Protecția mediului” ............................................................ 300,00 mii lei;
     - 81. 02. ”Combustibili și energie” ...................................................   143,43 mii lei;
     - 84.02.  ”Transporturi” ................................................................          6,59 mii lei.
	În contextul celor de mai sus, am inițiat prezentul proiect de hotărâre prin care am propus rectificarea bugetului local al Municipiului Brad pe anul 2023 și îl supun spre dezbatere și aprobare plenului Consiliului Local al Municipiului Brad în forma prezentată.     
	Invoc în susţinerea propunerii mele prevederile Secţiunii a 2-a din Legea nr. 368/2022 a bugetului de stat pe anul 2023, cu modificările și completările ulterioare, ale art.1 alin. 2, art. 8,  art. 39  şi art. 58 alin. 1 lit. a din  Legea nr. 273/2006 privind finanţele publice locale, cu modificările şi completările ulterioare, ale art. 88, art. 129 alin. 4 lit. a din O.U.G. nr. 57/2019 privind Codul administrativ, cu modificările şi completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

